Naves (parroquia de Llanes)

Naves ye una parroquia del conceyu de Llanes, nel Oriente d'Asturies. El pueblu del mesmu nome, únicu habitáu na parroquia, allúgase xunta al Mar Cantábricu, a media hora de Cuadonga y el parque nacional de los Picos d'Europa; a menos d'una hora d'Uviéu, Xixón y Santander, y a diez minutos de Llanes y Ribeseya. Tien dos sableres, Gulpiyuri y Beón, y un monumentu nacional: el monesteriu de Santolín de Beón, del sieglu XII. La llocalidá, que recibiera en 1961 el premiu al "Pueblu más guapu d'Asturies", cuntia con un ñudu d'enllaz n'autovía del Cantábricu. La parroquia tien una estensión de Ajuste del mapa de parroquias. Mapa de entidades colectivas de población. Uviéu, SADEI, 2012. Actualizáu'l 1 de febreru de 2024. y una población de Nomenclátor del INE: Población del padrón continuo por unidad poblacional. (Institutu Nacional d'Estadística)..

 Cómo llegar 
Naves cuntia con un ñudu d'accesu n'autovía del Cantábricu (A-8, antigua N-634), que se correspuende cola sortida númberu 313. El pueblu ta asitiáu xunta la carretera comarcal que xune Llanes y Ribeseya (AS-263), a tres quilómetros de Posada y a cinco de Nueva y a la metada'l camín ente Uviéu y Santander. Ye'l pueblu más oriental del valle de San Xurde, y dista 12 km de la capital municipal, Llanes, y 15 quilómetros de Ribeseya. Tamié puede accedese a Naves dende la zona de los Picos d'Europa, Cangues d'Onís y Cabrales al través de la carretera del Ríu Las Cabras (AS-114): basta con allegar a Posada y coyer l'AS-263 hacia Ribeseya. Naves ta a tres quilómetros del cruce de Posada.

 Barrios 
El Requexu, El Ríu Montés, Iyán, L'Oteru, La Bolera, La Bolerina, La Calle, La Flor, La Ḥondera, La Pedrera, La Pica, La Pola, La Vega, Marrón, Samartín,la Bolera, San Vicenti y Santana.

 Sableres 
Beón y Gulpiyuri. Dambes pertenecen al Paisax Protexíu de la Costa Oriental d'Asturies. La segunda ye tamién Monumentu Natural.

 Monumentos 
Monesteriu de Santolín de Beón (monumentu nacional), del sieglu XII, y ilesia de Santolín de Naves y Beón, reconstruida en 1924.

 Fiestes 
Santolín (1 y 2 de setiembre), Santana (26 de xunetu), La Sacramental, San Vicenti y Samartín.

 Ver tamién 

 Bedoniana

 Referencies 

 Enllaces esternos 

Categoría:Parroquies de Llanes
Categoría:Llocalidaes de Llanes
Categoría:Wikipedia:Mantenimientu:Parroquies d'Asturies ensin plantía "llista de sitios"